**H 8 Vita b. Vrsi abbatis**

**(BHL 8455b)**

Abbas Vrsus, uirtute laudabilis, Spoletini comitatus op-

pido, uidelicet Valdi, ortus, in Sacris Scripturis a pueritia eru-

ditus et bonorum morum extitit ornatus. Cum uero ad an-

nos intellegibiles peruenisset, eum quidam abbas, nomine Ot-

to, in itinere inuenit, et cognoscens eius desiderium ad mona-

sterium Sancti Seueri, quod tunc ipse regebat, perduxit, et ei

sanctae conuersationis habitum tradidit. In breui autem tan-

tum diuina gratia comitatus profecit, ut in humilitate obe-

dientia et ieiunio uigiliis et orationibus omnibus equipararet.

Post aliquot uero annos, cum ad suam patriam redisset,

quosdam ex suis consanguineis et alios quam plurimos a uia

iniquitatis retrahens in habitu religionis consecrauit. Et cum

esset Spoleti, rogatus a Stephano Narniensi episcopo ecclesiam

Sancti Cassiani martyris prope Narniam sitam, quam Agareni

olim funditus destruxerant, in meliorem statu<m> erexit et

284

sufficientibus fratribus ad diuinum officium cumulauit. Per-

fectis autem omnibus monasterii necessariis,

artissimam arduamque specum petiit, uolens ibi usque ad fi-

nem uitae morari. Sed fratrum precibus uictus uix optinuit,

ut in quadragesimali tempore, dum uiueret, in ipsa specu ui-

tam heremiticam duceret. Ibi quippe quadam die uitreum

calicem casu confractum suis orationibus restaurauit.

Cumque supernus remunerator militem suum ad perpe-

tuam requiem reuocare decerneret, sexto die ante suum obi-

tum fratribus notum fecit, et quia ad monasterium tam prop-

ter infirmitatem quam imbrium inundatione regredi non po-

terat, diuinorum sacramentorum perceptione munitus in Peru-

sino comitatu apud ecclesiam Beati Petri Apostoli, in uico

Carsico sitam, migrauit ad Dominum, anno Dominicae incar-

285

nationis millesimo decimo secundo, mense Ianuarii, die ulti-

ma. Corpus uero eius ad suum monasterium est translatum

a suis fratribus et honorifice in altare proprio reconditum, ad

laudem domini nostri Iesu Christi, qui uiuit et regnat in se-

cula seculorum. Amen.

286